Rangsang Tuban (Hanacaraka)/Kaca 5


Alihaksara
/kaca 005/

ing pinarakanipun sang prabu ian sang pinanganten ;  kongas ing ambetipun rerengganing pinarakan kados wontĕn ing jaman iimunan kaḍatoning ejim peri parayangan ; 
saka saka sami pinasangan tetuwuhan ; cengkiripun gaḍing tinulis ing kenaka ;  luru gambaripun kamajaya ;  ian dewi ratih ;  tarubipun ; sami kinayu apu ing gegoḍongan ; sarta lung lungan tuwin sesekaran ingkang wangi wangi ; 
rawuhipun sang prabu ; saha sang pinanganten katingal pirena ing galih ;  kyai umbul gurawalan meṭuk ; kaliyan semahipun ;  sami makiḍupuh ngalosod ing siti ;  sang prabu marma ing galih ; lajĕng kinen aḍerek ing tindakipun ;  rawuh ing pepajangan ; lajĕng lenggah kaliyan ingkang raka sang pinanganten ; kaaḍep ing kyai patih toyamarta ;  kiwanipun kyai umbul ; lajĕng para nayaka ingkang sami nḍerek tarap wontĕn ngarsanipun sang prabu ; 
kyai umbul mudal matur ; "gusti ; kawula rumaos begja karawuhan ratu turuning dewa ; baḍé  aparing nugraha ḍumateng kawula ;  kawula kamipurun ; ngaturaken kasugengan paduka saha raka paduka sang pangéran ;  sembah kawula ; kortjuk ing pada paduka sang binaṭara ; "
sang prabu ; "paman ; banget tarimaningsun ;  sira ; apa paḍa ba

jv Basa Jawa (Javanese)
Rangsang Tuban